पीएम मोदी की हत्या की साजिश से जुडी कड़ी में पुलिस की स्पेशल टीम ने देशभर के कथित नक्सल समर्थकों के घरों व कार्यालयों पर ताबड़तोड़ छापेमारी करने शुरू कर दी थी। इस दौरान अकादमिक, वकील, मीडिया और तथाकथित सामाजिक कार्यकर्ताओं समेत कई हाई प्रोफ़ाइल लोगों के घरों पर छापेमारी की गयी। पुलिस ने अरुण फेरेरियो, सुसान अब्राहम और वेरनॉन गोंसाल्वेस के घरों में छापेमारी की। पुलिस ने गोवा में आनंद तेलतुम्बडे, झारखंड में फादर स्टेन स्वामी और दिल्ली में गौतम नवलाखा और सुधा भारद्वाज के घरों पर छापेमारी की। हैदराबाद में आनंद पुलिस ने माओवादी विचारधारा के लेखक वरवर राव के निवास पर छापा मारा। पुणे में राव के खिलाफ मामला दर्ज किया था। पुलिस ने राव की बेटी के घर भी छापा मारा। 31 दिसंबर को हुए एल्गार परिषद कार्यक्रम के सिलसिले में जून में गिरफ्तार हुए सुरेंद्र गाडलिंग के घर पुलिस की तलाशी के दौरान कथित तौर पर जब्त एक पत्र में राव का नाम सामने आया था। माओवादियों को समर्थन देने के मामले में कई अन्य वरिष्ठ पत्रकारों और प्रोफेसरों के घरों पर हुई छापेमारी में क्रांति डेकुला का नामा भी शामिल है जो नमस्ते तेलंगाना के पत्रकार हैं।